Dona'm les entitats que hi ha en el següent text:
13 de maig del 2012
“Durant més de mitja hora un centenar de ciutadans d'Alella (El Maresme) han aixecat les barreres del peatge de l'autopista del Baix Maresme”. Totes les forces polítiques del municipi, també CiU i PP, han encapçalat la mobilització amb la pancarta de lema sobri i clar: 'Per l'alliberament del peatge'. Els ajuntaments del Masnou i de Mollet hi han donat suport. Aquest peatge és el més antic de l'estat espanyol. Va entrar en funcionament el 1969. S'havia de suprimir el 2004, però la Generalitat va ampliar la concessió dues vegades, fins el 2021. L'alcalde d'Alella, Andreu Francisco, ha llegit un manifest, també consensuat per totes les forces polítiques, que titlla la situació de greuge sostingut inadmissible.
El 'Manifest per a l'allibertament del peatge d'Alella' considera un 'greuge per a la ciutadanis d'Alella i del Maresme que, tenint en compte el cost de la seva construcció i els ingressos percebuts cada any per l'empresa concesionària, fanq ue la situació de greuge sostingut sigui inadmissible.'
Des del 1998 que l'Ajuntament d'Alella reclama el rescat dels peatges, i el 2004 van començar les mobilitzacions ciutadanes i les gestions polítiques. El 2007 la Generalitat va aprovar l'alliberament parcial del peatge d'Alella, singularitat que el gener d'aquest 2012 ha anul·lat. Ara però, l'ajuntament ja no es conforma amb un alliberament parcial, sinó que demana l'alliberament definitiu.
Segons ha explicat l'alcalde d'Alella, Andreu Francisco, a VilaWeb: 'És la primera vegada que tots els partits polítics representats a l'ajuntament donen suport a l'acte reivindicatiu contra el peatge. Aquesta mobilització queda enmig de les que ha convocat la plataforma 'No vull pagar' (l'1 i el 20 de maig), perquè nsoaltres, amb els ajuntamenets de Terrassa i Mollet ja havíem convocat una manifestació contra la decisió del conseller Recoder d'anul·lar l'alliberament parcial del peatge. L'havíem de fer el 26 de febrer, però li vam donar una moratòria de quaranta-cinc dies. En aquest tems Recoder no s'ha posat en contacte amb nosaltres. Per això l'acte reivindicatiu d'avui. Ara ens ha convocat l'1 de juny. A veure.'
Continua Francisco: 'Aquesta situació de greuge comparatiu és insostenible i la mobilització ciutadana que vivim dia a dia amb el «No vull pagar» respon al greuge que suposa davant els beneficis que s'enduen les empreses que tenen aquesta concessió pública, i per altra banda, també és un greuge en relació amb Espanya.'
Sobre la decidió del Parlament de Catalunya de tornar a reclamar el fons de compensació, Francisco diu: 'És un brindis al sol. Si quan ho podien fer no ho van fer i van tenir enterrada la proposta, si llavors no ho van fer, ara no ho faran.'
Alella : Entitat_Geopolítica, CiU : partit_polític, PP : partit_polític, Masnou : Entitat_Geopolítica, Mollet : Entitat_Geopolítica, Generalitat : govern, Andreu Francisco : polític, Maresme : Entitat_Geopolítica, VilaWeb : mitjans_massius, Terrassa : Entitat_Geopolítica, Recoder : polític, Francisco : polític, No vull pagar : organització, autopista del Baix Maresme : vialitat, Ajuntament d'Alella : govern, Parlament de Catalunya : govern, Espanya : Entitat_Geopolítica